Previcur Energy 100 ml, fungicid sistemic, Bayer, mana (castraveti), caderea plantutelor (tomate, pepeni verzi) - Default Title
Fisa de securitate: Click aici Fungicid cu acțiune sistemică pentru combaterea manei și a căderii plăntuțelor la castraveți, tomate și pepeni verzi Substanţe active: propamocarb clorhidrat 530 g/l + + fosetil de aluminiu 310 g/l Formulare: SL (concentrat solubil) Cuvânt de avertizare: Atenție! Certificat omologare nr. 2241/13.02.2004 Previcur Energy are un mecanism complex de acțiune. Fosetilul de aluminiu are sistemicitate completă și distribuție ascendentă și descendentă în plante, protejând cu precădere creșterile noi. Are acțiune preventivă, inhibând germinația sporilor și dezvoltarea miceliului. Totodată, el prezintă un mod particular și unic de acțiune, stimulând sistemul de autoapărare al plantelor. Propamocarbul clorhidrat are de asemenea activitate sistemică. În cazul aplicării la sol, propamocarbul este preluat prin rădăcini și este distribuit în plantă. În cazul tratamentelor foliare, el pătrunde în frunze și este distribuit acropetal, fiind preluat în plante în mai puțin de o oră de la aplicare. Asupra ciupercilor are acțiune preventivă de tip multi-site. Plantele tratate cu Previcur Energy sunt mai viguroase datorită dezvoltării deosebite a sistemului radicular. MOD DE UTILIZARE Castraveți Se utilizează în concentrație de 0,15% (1,5 l/ha). Se efectuează 1-2 tratamente foliare preventive, începând cu formarea primului fruct. Durata de protecție a culturii este de 10-12 zile de la aplicare. Volumul de soluție este de 1000 l/ha. Tomate Se utilizează la concentrația de 0,1% pentru combaterea căderii plăntuțelor și a manei plăntuțelor. Tratamentele se efectuează la sol, în răsadniță. Primul tratament se efectuează în intervalul semănat-răsărit și necesită un volum de soluție de 3 l/mp. Al doilea tratament se efectuează cu cel mult o săptămână înainte de transplantare, la aceeași concentrație și același volum de soluție ca la primul tratament. Pepeni verzi Se aplică un tratament la sol cu 250 ml soluție/plantă imediat după semănat, care poate fi urmat de un al doilea la 7-10 zile în aceeași doză. Timp de pauză: 3 zile la toate culturile. Interval între tratamente: 7 - 10 zile toate culturile Număr maxim de tratamente: 2, valabil la toate culturile Fisa securitate: https://www.cropscience.bayer.ro/-/media/Bayer%20CropScience/Balkans/Romania/Produse/MSDS/PrevicurEnergy.pdf?la=ro-RO&hash=95C9F2766C9B5B67232BCA13FB06EFDD7FA0BFEB